Ufologija

Ufologija (iš  'neatpažintas skraidantis objektas') – veiklos sritis, apimanti taip vadinamų neatpažintų skraidančių objektų (NSO) tyrinėjimą. Ufologija klasifikuoja ir bando interpretuoti įvairių neatpažintų skraidančių objektų stebėjimų atvejus.УФОЛОГИЯ, Большой энциклопедический словарь. М.: Большая Российская энциклопедия, 2002. Nors įvairius nenustatytų orlaivių stebėjimų atvejus yra tyrusios įvairios vyriausybinės organizacijos, paprastai ufologijai visų pirma priskiriami įvairių mėgėjų ir entuziastų, įsitikinusių nežemiška šių objektų kilme, tyrinėjimai.Blake, Joseph A. (2015-05-27). „Ufology: The Intellectual Development and Social Context of the Study of Unidentified Flying Objects“. The Sociological Review. 27: 315–337. Dėl mokslinių metodologijų nuoseklaus nesilaikymo atliekant NSO tyrimus ufologija paprastai vadinama pseudomokslu.Tuomela, Raimo (1985). Science, action, and reality. Springer. p. 234

Ufologijai artimi ir kiti tyrimai, kurie siejami su tariama ateivių iš kitų planetų veikla – prie tokių požymių priskiriami ratai javų laukuose, masinio galvijų išgaišimo atvejai, ateivių pagrobimų liudijimai, įvairios sąmokslo teorijos apie galimai nuslėptus susidūrimus su ateiviais (pvz., Rozvelo incidentas).Friedman, Stanton T.; Berliner, Don (1992). Crash at Corona: The U.S. Military Retrieval and Cover-up of a UFO. Paragon House.

Ufologija suklestėjo daugiausia Šaltojo karo metais, kai tiek JAV, tiek TSRS aktyviai plėtojo karinę aviaciją, pradėti kurti bepiločiai orlaiviai, prasidėjo skyrdžiai į kosminę erdvę, įvairių šalių žvalgybos pradėjo orlaivių stebėjimą (pvz., 1952–1970 m. JAV vykdytas projektas „Žydroji knyga“). Greta šių tyrimų prasidėjo įvairūs mėgėjiški stebėjimai bei spekuliacijos apie nežemišką šių objektų kilmę.

 Šaltiniai